મુંબઈ કરન્સી બજારમાં આજે ડોલરના ભાવો ઉછળી પાંચ મહિનાની ટોચે પહોંચી ગયા હતા સામે રૃપિયો ગગડયો હતો. દરમિયાન, વિશ્વ બજારમાં રશિયા અને યુક્રેન વચ્ચે ફરી તંગદીલી વધતાં તથા આ બંને દેશો વચ્ચેની બોર્ડર પર સૈન્યની ફરી જમાવટ શરૃ થયાના સમાચારો વચ્ચે વિશ્વ બજારમાં આજે સોનામાં ઘટાડે હેજફંડોની ફરી લેવાલી નિકળી હોવાના સમાચારો હતા.દરંમિયાન વિશ્વ બજારમાં સોનું ઉછળવા છતાં ચાંદીના ભાવો તૂટી ૨૦ ડોલરની અંદર ઉતરી જતાં મુંબઈમાં આજે ચાંદી ગબડી હતી, મુંબઈમાં આજે ચાંદીના ભાવો કિલોના ૯૯૯ના રૃ.૪૪૬૫૦ વાળા રૃ.૪૪૨૮૦ ખુલી રૃ.૪૪૨૮૦ બંધ રહ્યા હતા જયારે વિશ્વ બજારમાં આજે ચાંદીના ભાવો ઔંશના ૨૦.૦૭ ડોલરવાળા નીચામાં ૧૯.૭૧ થઈ સાંજે ૧૯.૮૦ ડોલર રહ્યાના સમાચારો હતા.મુંબઈમાં વિશ્વ બજાર પાછળ ચાંદીમાં વેચવાલી વધી હતી. મુંબઈમાં ચાંદીના ભાવો સાંજે રૃ.૪૪૨૫૦થી ૪૪૩૦૦ તથા કેશમાં ભાવો આ ભાવોથી રૃ.૧૦૦થી ૧૫૦ જટેલા નીચા બોલાઈ રહ્યા હતા. મુંબઈ કરન્સી બજારમાં આજે ડોલરના ભાવો રૃ.૬૦.૮૩ વાળા ઉંચામાં રૃ.૬૧.૫૩ થઈ છેલ્લે રૃ.૬૧.૪૮ રહ્યા હતા. ચીનમાલર્વિસ ક્ષેત્રના ગ્રોથ ઘટી ગયાના સમાચારોએ પણ વિશ્વ બજારમાં સોનું ઉંચકાયું હતું. દરમિયાન વિશ્વ બજારમાં જે ૧૯૮ કેરેટનો ડાયમંડ મળી આવ્યો છે તેનું મૂલ્ય આશરે ૧૦૦થી ૧૫૦ લાખ ડોલર જેટલું વિશ્વ બજારમાં જાણકારો દ્વારા આજે અંકાયાના સમાચારો હતા.